
Latvijas kiberdrošības stratēģija 2023.-2026. gadam 
	Iebildums
Viens no tehnoloģiski dārgajiem virzieniem kiberdrošības stratēģijas (turpmāk  - stratēģija) kontekstā ir SOC centru izveide (kas ir gan tehnoloģiski, gan cilvēkresursu, gan finansiāli apjomīgs pasākums), taču stratēģijā paredzēto piešķirto līdzekļu aprēķina 1.tabulā “Kopsavilkums par Stratēģijā iekļauto rīcības virzienu īstenošanai piešķirto finansējumu pa gadiem Aizsardzības ministrijas budžeta ietvaros (EUR)” redzams, ka līdzekļi piešķirti tikai kiberdrošības pārvaldības pilnveidošanas mērķim.
Lūdzam papildināt stratēģiju ar skaidrojumu par 0 finansējumu pārējiem tabulā norādītajiem rīcības virzieniem, skaidrojot, vai 0 finansējums nozīmē, ka SOC komponenšu izveidē tiks piesaistīts tāds ārējais partneris kā VAS "Latvijas Valsts radio un televīzijas centrs", kas varētu nodrošināt šīs komponentes vai tiks prasīts, lai nepieciešamo komponenšu klāstu nodrošina pats klients no sava budžeta, vai arī vēlāk tiks piemeklēti līdzekļi gan SOC komponentei, kas iet zem rīcības virziena “kiberdrošības veicināšana un izturētspējas stiprināšana”, gan citiem pasākumiem, kas ietilpst pārējos stratēģijas rīcības virzienos.
Piedāvātā redakcija
-

	Priekšlikums
Lūdzam izvērtēt iespēju kopā ar stratēģijas 1.tabulā “Kopsavilkums par Stratēģijā iekļauto rīcības virzienu īstenošanai piešķirto finansējumu pa gadiem Aizsardzības ministrijas budžeta ietvaros (EUR)” norādīto finansējuma informāciju paredzēt arī veicamo darbu plānu, jo tas cieši saistīts ar finansiālo rīcību un ļauj labāk saprast, kādiem pasākumiem līdzekļi tērēti.

